Paramende Inozeya Ichibva Yatambira Mabhiri Mana Muzuva Rimwe Chete
Mabhiri mana aya ava kuendeswa kudare re Senate zvichitevera kupasiswa kwaaitwa nedare reparamende
Dare reparamende ratanga neChipiri kuzeya kekutanga mabhiri anovandudza mitemo yeAIPPA, POSA, Broadcasting Services pamwe neElectoral Laws Amendment Bill. Mitemo iyi iri yazeyiwa ikatambirwa nechimbi chimbi nedare reparamende. Mabhiri aya ava kuendeswa kudare reSenate. Pane zvakatenderanwa, zvinenge zvooma kuti mapurisa arambidze mapato anopikisa kuita misangano. Vanhu vanorambidzwa kuungana vave kunzi havafaniri kupfuura gumi nevashanu, kwete vanomwe. Pamutemo weAIPPA, vatori venhau vanenge vasisaomeserwe pakunyoresa kuti vaite basa ravo. Pasi pemutemo weBroadcasting Services Act, ZBC inenge yotarisirwa kuita basa isingarerekere kune rimwe bato, uye kutiwo mapato anopikisa ange achipihwa mukana wekuzvishambadza panhepfenyuro. VaNelson Chamisa ndivo mutauriri weMDC. Blessing Zulu weStudio 7 aita hurukuro naVaChamisa kuti mafungiro avo pamitemo iri kuda kuvandunzwa iyi. Dzimwe Nhau Kubva kuStudio 7...